marsh-mellow/hindi_wikipedia huggingface dataset:
सुनीता कृष्णन (जन्म-१९७२), एक भारतीय सामाजिक कार्यकर्ता, मुख्य कार्यवाहक व प्रज्वला के सह संस्थापक है। यह एक गैर सरकारी संघठन है जों यौन उत्पीड़न वाले पीड़ितों को समाज में बचाते है, पुनर्वास कराते व पुनर्गठन करते हैं। कृष्णन मानव तस्करी और सामाजिक नीति के छेत्र में काम करती हैं। उनकी संस्था, प्रज्वला देश के सबसे बड़े पुनर्वास घरो में से एक है वहाँ बच्चों और महिलाओ को आश्रय दिया जाता है। वह एनजीओ संस्थानों की मदद से कोशिश कर रहे हैं के सयुक्त रूप से महिलाओ और बच्चो के लिए सुरक्षात्मक व पुनर्वास सेवाए दे सके। उन्हें २०१६, में भारत के चौथे उच्चतम नागरिक पुरुस्कार- पदमश्री से नवाज़ा गया। "-       ,     ".  .  2013-03-07
सुनीताकृष्णन1

 प्रारंभिक जीवन 
कृष्णन का जन्म बुन्ग्लुरु के पालक्कड़ मलयाली माता पिता, राजा कृष्णन और नलिनी कृष्णन के घर हुआ था। एक जगह से दूसरी जगह यात्रा कर कर के वह भारत का अधिकाँश हिस्सा देख चुकी थी।
उनके पिता सर्वेक्षण विभाग में काम करते थे जों पूरे देश के लिए नक़्शे बनाते है। 
उनके अंदर सामाजिक कार्य के लिए जूनून तभी से प्रकट हो चूका था जब उन्होंने ८ साल की उम्र से मानसिक रूप से चुनोतिपूर्ण बच्चो को नृत्य सीखना शुरू किया। १२ वर्ष की आयु में वह वंचित बच्चो के लिए स्कूल चलती थी। १५ वर्ष की आयु में कृष्णन के साथ एक अभियान में काम करते हुए उन्हें बलात्कार का सामना करना पड़ा। इस घटना के बाद जों भी वह आज कर रही है उन्हें उससे बहुत ताकत मिली। "   - ".  . 30  2009.  10  2016.
कृष्णन ने भूटान और बंगलौर के केंद्र के स्चूलो में शिक्षा प्राप्त की। बंगलोर में सेंट जोसफ कॉलेज से पर्यवरण विज्ञान में स्नातक करके उन्होंने मंगलोर से एमएसदुब्लू (चिकित्सा और मनोरोग) की शिक्षा पूरी की।

 कैरियर 
 प्रज्वला 
हैदराबाद(१९९६), में लाल बत्ती इलाके महबूब की गली में रहने वाले सेक्स वर्कर्स को हटाया गया। इसके नतीज़तन हजारो महिलाये जों वेश्यावृत्ति के चंगुल में पकडे गए वो बेघर हो चुके थे। एक मिशनरी में सामान विचारधारा वाले व्यक्ति से मिल के, दूसरी पीढ़ी को तस्करी होने से रोकने से बचने के लिए उन्होंने खाली वेश्यालय में एक स्कूल शुरू कर दिया। 
आज प्रज्वला ५ स्तंभों पर आधारित है- रोकथाम, बचाव, पुनर्वास, पुनर्मिलन और वकालत। संघठन पीड़ितों के लिए नैतिक, वीत्त्ये, कानूनी और सामाजिक समर्थन प्राप्त करता है और यह सुनिशिचित करता है कि अपराधियों को न्याय के लिए लाया जाये। आज तक प्रज्वला ने १२,००० से अधिक जीवीत बचे लोगो को बचाया, पुनर्वास व सेवा की हैं और परिचालन के पैमाने पे उन्हें दुनिया का सबसे बड़ा एंटी-ट्रैफिकिंग आश्रय बना दिया हैं। "       ".  .  2007-09-25

सन्दर्भ

श्रेणी:1972 में जन्मे लोग
सुनीता चौहान,भारत के उत्तर प्रदेश की दूसरी विधानसभा सभा में विधायक रहीं।  1957 उत्तर प्रदेश विधान सभा चुनाव में इन्होंने उत्तर प्रदेश के रायबरेली जिले के 311 - सलोन विधान सभा निर्वाचन क्षेत्र से कांग्रेस की ओर से चुनाव में भाग लिया।  
सन्दर्भ

श्रेणी:उत्तर प्रदेश की दूसरी विधान सभा के सदस्य
श्रेणी:311 - सलोन के विधायक
श्रेणी:रायबरेली के विधायक
श्रेणी:कांग्रेस के विधायक
सुनीता दनुवार (जन्म १६ जुलाई, १९७७) एक नेपाली मानवाधिकार कार्यकर्ता तथा सुनीता फाउंडेशन और शक्ति समूह  की संस्थापिका हैं। शक्ति समूह नेपाल में स्थित एक गैर-सरकारी संगठन है जो भारत के वेश्यालयों से बचाई गई महिलाओं द्वारा बनाया गया है, और यह महिलाओं की तस्करी के खिलाफ काम करता है। 

 प्रारंभिक जीवन 
सुनीता दनुवार का जन्म नेपाल के पश्चिमी भाग में स्थित दैलेख जिले में हुआ था। उनके माता-पिता का नाम गंगा बान और चंद्रकला बान है।सुनीता दनुवार को बचपन में स्कूल जाने का अवसर नहीं मिला क्योंकि अधिकांश गरीब नेपाली परिवारों के लिए लड़कियों की शिक्षा प्राथमिकता नहीं है। फिर भी उसके पिता ने उन्हें नेपाली वर्णमाला और संख्याएँ सिखाईं। पांच साल की उम्र में, कुपोषण, गरीबी और स्वास्थ्य देखभाल की कमी से छह भाइयों और बहनों को खोने के बाद, वह और उनका परिवार उत्तरी भारत के जम्मू और कश्मीर राज्य में आ बसा।  जब सुनीता चौदह वर्ष की हो गयीं तो उनके परिवार ने फिर से नैनीताल जाने का फैसला किया।

सन्दर्भ

श्रेणी:जीवित लोग
श्रेणी:1977 में जन्मे लोग
सुनीता दुग्गल एक भारतीय राजनीतिज्ञ तथा वर्तमान में हरियाणा के सिरसा से लोकसभा सांसद हैं। वे भारतीय जनता पार्टी की राजनेत्री हैं।

सन्दर्भ

श्रेणी:जीवित लोग
श्रेणी:१७वीं लोक सभा के सदस्य
श्रेणी:भारतीय जनता पार्टी के राजनीतिज्ञ
सुनीता दुलाल (जन्म: २८ नवंबर १९९१) नेपाल की एक प्रमुख नेपाली लोक गायिका हैं। वे पिछले दस वर्षों से आधुनिक गीतों के उत्सव के रूप में नेपाली लोकगीत गा रही हैं। वे एक बहुप्रतिभाशाली युवा नेपाली महिला हैं। गायन के अतिरिक्त सुनीता दुलाल अभिनय भी करती हैं, वे एनटीवी (नेपाल टेलीविज़न, राज्य टेलीविज़न चैनल) पर कार्यक्रम प्रस्तुत करती हैं तथा मॉडलिंग भी करती हैं। हाल ही में उनका नेपाली तीज उत्सव पर १३वाँ एल्बम मेरो हजूर निकला है। आमतौर पर तीज त्योहार जुलाई के अंत से सितंबर की शुरुआत तक पड़ता है। सुनीता दुलाल का इस वर्ष का तीज एल्बम नचाऊँ सरारा निकला है; यह उनका १५वाँ एल्बम है जिसमें 'तीज को आयो लहर' और 'चुप्पा मोई खौला' गीत शामिल हैं। उन्होंने ३६५ नेपाली कलाकारों के एक पर्यावरण गीत मेलानचोली में भी भाग लिया, जिसमें निपेश ढाका द्वारा रचित और निर्देशित संगीत ने "मोस्ट वोकल सोलोस इन ए सॉन्ग रिकॉर्डिंग" शीर्षक से गिनीज़ वर्ल्ड रिकॉर्ड बनाया है। दुलाल ने १९ मई २०१६ को रेडियो नेपाल स्टूडियो में अपने समूह के साथ स्वयं का एकल भाग(सोलो पार्ट) रिकॉर्ड किया, जिसे २ सितंबर २०१७ को आर्मी ऑफिसर्स क्लब, काठमांडू में राष्ट्रपति विद्या देवी भंडारी द्वारा आधिकारिक रूप से जारी किया गया।

जीवन तथा व्यवसाय

सुनीता दुलाल का जन्म मध्य नेपाल के सिंधुपालचौक जिले के जलबीरे में हुआ था। उन्होंने अपनी स्कूली शिक्षा गोल्डन ब्राइट फ्यूचर बोर्डिंग स्कूल और श्री आनंद सेकेंडरी स्कूल, जलबीरे, सिंधुपालचौक से पूरी की। अपनी उच्च शिक्षा पूरी करने के बाद वे आगे की पढ़ाई के लिए काठमांडू चली गईं। इसके बाद उन्होंने पद्म कन्या परिसर, काठमांडू, नेपाल से मानविकी में स्नातक की डिग्री प्राप्त की। सुनीता दुलाल ने कम उम्र में ही संगीत की दुनिया में प्रवेश कर लिया था। उन्होंने १०० से अधिक नेपाली लोकगीत रिकॉर्ड किए हैं। उनका पालन-पोषण एक संगीतज्ञ परिवार में हुआ था। सुनीता दुलाल कहती हैं मुझे याद है मैं जब कक्षा तीन में थी तब कैसे मेरे शिक्षकों और वरिष्ठों ने मुझे गाना और नाचना सिखाया। वे हमेशा अपनी माँ का उल्लेख अपने गायकी जीवन को सर्वाधिक प्रोत्साहन देने वालों में करती हैं। सुनीता दुलाल के सबसे अच्छे गीतों में-'आमाले पकाको मिठो खाना', 'अब त मैले नी झुम्का लगाउछु', 'उनको लागी ब्रत बसेको' तथा 'मेरै दीलमा फुल्यौ निरमाया' आदि शामिल हैं। उन्हें यात्रा करना और नई जगहों की खोज करना बहुत पसंद है। वे अबतक संयुक्त राष्ट्र, यूरोप, दक्षिण कोरिया, जापान, मलेशिया, हॉन्ग-कॉन्ग तथा विभिन्न मध्य पूर्वी राष्ट्रों की यात्रा कर चुकी हैं।

वैयक्तिक जीवन
वर्तमान में सुनीत दुलाल अपने जीवन पर केंद्रित हैं। उन्होंने अबतक अपने वैवाहिक जीवन के बारे में नहीं सोचा है। वे अपने विवाह की योजना आगामी वर्षों में कर रही हैं।

 सन्दर्भ 

श्रेणी:गायिका
श्रेणी:लोक गीत कलाकार
सुनीता देशपांडे (3 जुलाई 1926-7 नवम्बर 2009), मराठी भाषा की एक भारतीय लेखिका थीं। उनके मायके का नाम सुनीता ठाकुर था। 1945 में उनकी मुलाक़ात पुरुषोत्तम लक्ष्मण देशपांडे से हुई और अगले ही साल 1946 में उन्होने उनसे शादी कर ली। सुनीता की आत्मकथा आहे मनोहर तारी... काफी चर्चा में रही थी, क्योंकि उन्होंने अपने पति के जीवनकाल में ही उनके बारे में कुछ विवादास्पद बातें लिखी थीं। उनकी अन्य प्रमुख कृतियों में प्रिया जीए और मनयांची माल शामिल हैं।

 प्रमुख कृतियाँ
 आहे मनोहर तरी... (1990)
 प्रिय जी.ए. (2003)
 मण्यांची माळ (2002)
 मनातलं अवकाश (2006)
 सोयरे सकळ (1998)
 समांतर जीवन (1992)
 सन्दर्भ 

 
 

श्रेणी:भारतीय महिला साहित्यकार
श्रेणी:लेखिका
श्रेणी:मराठी लेखिका
श्रेणी:महाराष्ट्र के लोग
श्रेणी:1926 में जन्मे लोग
श्रेणी:२००९ में निधन
सुनीता नारायण (जन्म १९६१--) भारत की प्रसिद्ध पर्यावरणविद है। वे हरित राजनीति और अक्षय विकास की महान समर्थक हैं। कु॰ सुनीता नारायणन सन १९८२ से भारत स्थित विज्ञान एवं पर्यावरण केन्द्र से जुडी रहीं हैं। इस समय वे इस केन्द्र की निदेशक हैं। वे पर्यावरण संचार समाज (   ) की निदेशक भी हैं। वे डाउन टू अर्थ नामक एक अंग्रेजी पाक्षिक पत्रिका भी प्रकाशित करती हैं जो पर्यावरण पर केन्द्रित पत्रिका है।

सन २००५ में भारत सरकार ने उन्हे पद्मश्री से अलंकृत किया। प्रकृति से प्यार करने वाली सुनीता नारायण को इंग्लैण्ड की पत्रिका ने दुनिया भर में मौजूद सर्वश्रेष्ठ 100 बुद्धिजीवियों की श्रेणी में शामिल किया है। (अगस्त २०१०)

 हरित विकास की समर्थक 
पर्यावरणविद और राजनीतिक कार्यकर्ता सुनीता नारायण समाज की हरित विकास की समर्थक हैं। वे मानती हैं कि वातावरण में फैलती अशुद्धता प्रकृति और वातावरण की होती दुर्दशा से सब से ज्यादा नुक्सान महिलाओं, बच्चों और गरीबों को होता है। उन का यह भी मानना है कि वातावरण की सुरक्षा के लिये जागरूकता फैलाने की जिम्मेदारी महिलाएं ज्यादा सफलतापूर्वक उठा सकती हैं। उन की इस कथनी का उदहारण वे खुद हैं। दशकों से वे पर्यावरण और समाज की मूलभूत समस्याओं के लिये जागरूकता फैलाने का काम कर रही हैं। वर्ष 2001 में उन्हें इसी संस्थान का निदेशन बना दिया गया था। उन्होंने समाज के उत्थान के लिये पानी से जुडी समस्याओं, प्रकृति और वातावरण से जुड़े मुद्दों आदि पर काम किया है।

1990 के शुरूआती दिनों में उन्होंने कई वैश्विक पर्यावरण मुद्दों पर गहन शोध और वकालत करना शुरू कर दिया। वर्ष 1985 से ही वे कई पत्रपत्रिकाओं में लिख कर जागरूकता फैलाने के काम में लगी रहीं।

उन के बेहतरीन कार्यों के प्रतिफल में वर्ष 2005 में उन्हें भारत सरकार द्वारा पदमश्री से सम्मानित किया गया। इसी वर्ष उन्हें स्टाकहोम वाटर प्राइज और वर्ष 2004 में मीडिया फाउंडेशन चमेली देवी अवार्ड प्रदान किया गया। अपने कार्यों से मिले इन अवार्डों से संतुष्ट होकर उन्होंने इस ओर काम करना छोड़ा नहीं, न ही उन्होंने इस ओर कोई सुस्ती बरी। उन की जागरूकता अभियान का दायरा प्रतिवर्ष बढ़ता ही रहा है। वे पर्यावरण से जुड़े मुद्दों के अलावा नक्सलवाद, राजनीतिक भ्रष्टाचार, बाघ व पेड़ संरक्षण और अन्य सामाजिक विषयों पर अपने विचार व्यक्त करने लगी हैं। इस के लिये उन्होंने प्रिंट मीडिया का सहारा लिया है। देश के ज्यादातर पढ़े जाने वाले अखबारों में उन के कालम थोड़े-थोड़े अंतराल पर आते रहते हैं। उन का मानना है कि जागरूकता फैलाने के लिये किसी सशक्त माध्यम का इस्तेमाल होना चाहिए। जो आम लोगों तक आप की बात पहुंचा सके।

इतनी ख़ास होने पर भी जब आप सुनीता को सामने से देखेंगे तो उन्हें सादे विचार और व्यवहार के साथ शालीन कपड़ों और चेहरे पर तेज आभा के साथ पाएंगे। उन का व्यक्तित्व न केवन उन के लगभग 100 कर्मचारियों वाले संस्थान सेंटर फॉर साइंस एंड एन्वायरमेंट के लोगों के लिये प्रेरणास्त्रोत है बल्कि युवा पीढी और महिलाओं के लिए उन का सम्पूर्ण अस्तित्व प्रेरणादायक है।

 बाहरी कड़ियाँ 
 सुनिता नारायण का जीवन चरित (अंग्रेजी में)
 कंपनियाँ ज्यादा ताकतवर हैं - सुनीता नारायण से साक्षात्कार
 सेन्टर फार साइंस एण्ड इन्विरानमेन्ट का जालघर
    

श्रेणी:जीवित लोग
श्रेणी:भारतीय महिला वैज्ञानिक
श्रेणी:1961 में जन्मे लोग
सुनीता रानी (जन्म ४ दिसंबर १९७९) एक भारतीय एथलीट है जिन्होंने १४वीं एशियाई खेलों में १५०० मीटर में स्वर्ण पदक और ५००० मीटर में कांस्य पदक जीता। उनका समय ४: ६०.०३ १५०० मीटर में वर्तमान राष्ट्रीय रिकॉर्ड है। उनकी उपलब्धियों के लिए उन्हें अर्जुन पुरस्कार और पद्म श्री  से सम्मानित किया गया। वह वर्तमान में पंजाब पुलिस में एसपी के रूप में काम कर रही हैं।

 सन्दर्भ 

श्रेणी:1979 में जन्मे लोग
श्रेणी:जीवित लोग
श्रेणी:अर्जुन पुरस्कार के प्राप्तकर्ता
श्रेणी:भारतीय महिला खिलाड़ी
सुनीता राव एक भारतीय पॉप गायिका, पार्श्व गायिका, नर्तकी और मंच अभिनेत्री हैं, जो 1980 और 1990 के दशक में गाए गए अपने गीतों के लिए लोकप्रिय हैं। उनका सबसे प्रसिद्ध गीत "परी हूं मैं" था जो धुन (1991) एल्बम का हिस्सा था।

 प्रारंभिक जीवन व करियर 
राव का जन्म जर्मनी में हुआ था। उन्होंने अपनी स्कूली शिक्षा मुंबई में और उच्च शिक्षा सेंट जेवियर्स कॉलेज, मुंबई में पूरी की। उन्होंने कॉलेज के दौरान और बाद में इविटा जैसे कई नाटकों  में अभिनय किया। उन्होंने कुछ संगीत जैसे वे आर प्लेइंग आवर सॉन्ग और ग्रीस्ड लाइटनिंग में भी अभिनय किया। 

राव ने अपने करियर की शुरुआत 1989 में सुनीता सेनोरिटा गाने से की थी। वह "परी हूं मैं" गाने से लोकप्रिय हुईं।

उन्होंने 1991 में हेचएमवी के साथ धुन नामक एक हिंदी पॉप एल्बम जारी किया, जिसकी 75,000 से अधिक प्रतियां बिकीं, जिसमें लेस्ली लुईस का संगीत था। एल्बम के "परी" के गीत और वीडियो ने सुनीता राव को एक घरेलू नाम बना दिया, जिससे प्रेस ने उन्हें प्यार से "जनता की परी" का ताज पहनाया।

उनका ए आर रहमान के साथ पहला और एकमात्र जुड़ाव 1994 की तमिल फिल्म माधम में "आदि पारु मंगाथा" गाना था। उन्होंने 1999 में हेचएमवी के साथ तलाश नामक एक हिंदी पॉप एल्बम जारी किया, जिसमें रंजीत बारोट का संगीत था।

राव को स्क्रीन पर हिट होने वाले दो वीडियो "देहका देहका" और "केसरिया" गाने के लिए चार्ट के शीर्ष पर उनको प्रसिद्ध किया। उन्होंने भारतीय स्वतंत्रता के 50 वर्षों के अवसर पर मैग्नासाउंड एल्बम ए रीज़न टू स्माइल के हिस्से के रूप में "छोटी छोटी बातें" नामक एक नया गाना और संगीत वीडियो जारी किया। उन्होंने "वजह मुस्कुराने की" नामक एल्बम में एक समूह गीत में भी अभिनय किया।

 व्यक्तिगत जीवन 
राव की शादी मुंबई में सिनेमैटोग्राफर जेसन वेस्ट से हुई। वह लाडली नामक एक पहल की प्रवक्ता है, जिसे पॉपुलेशन फर्स्ट नामक एक गैर सरकारी संगठन द्वारा आयोजित किया गया है, जो उसके चाचा, बॉबी सिस्टा द्वारा शुरू किया गया था, जिसका मुख्य एजेंडा "सेविंग द गर्ल चाइल्ड", "जनसंख्या नियंत्रण" और अन्य सामाजिक आंदोलन हैं।

 सन्दर्भ 

 बाहरी कड़ियाँ 
 आधिकारिक जालस्थल
सुनीता राव ( ; जन्म : अक्टूबर 27, 1985) भारतीय-अमेरिकी पैशेवर टेनिस खिलाड़ी हैं जिन्होंने अंतरराष्ट्रीय प्रतियोगिताओं में भारत की तरफ से खेला। उन्होंने आईटीएफ सर्किट में आठ युग्ल खिताब जीते। 7 जुलाई 2008 को वो अपनी सर्वश्रेष्ठ एकल रैंकिंग पर पहुँची जिसमें वो विश्व में 144वें स्थान पर थीं।

सन्दर्भ

बाहरी कड़ियाँ
 

श्रेणी:1985 में जन्मे लोग
श्रेणी:भारतीय महिला टेनिस खिलाड़ी
सुनीता लाकरा () (जन्म ११ जून १९९१) एक भारतीय महिला हॉकी की खिलाड़ी है जिनका जन्म उड़ीसा में हुआ था। ये भारतीय महिला हॉकी टीम में खेलती है। इन्होंने २००९ में अंतर्राष्ट्रीय स्तर पर पदार्पण किया।

सन्दर्भ

श्रेणी:जीवित लोग
श्रेणी:ओड़िशा के खिलाड़ी
श्रेणी:भारतीय महिला खिलाड़ी
श्रेणी:1991 में जन्मे लोग
सुनीता विलियम्स (जन्म: १९ सितंबर १९६५; यूक्लिड, ओहायो में) अमेरिकी अंतरिक्ष एजेंसी नासा के माध्यम से अंतरिक्ष जाने वाली भारतीय मूल की दूसरी महिला है। यह भारत के गुजरात के अहमदाबाद से ताल्लुक रखती है। इन्होंने एक महिला अंतरिक्ष यात्री के रूप में 286 दिनों तक अंतरिक्ष में रहने का विश्व कीर्तिमान स्थापित किया है। उनके पिता दीपक पाण्डया अमेरिका में एक डॉक्टर थे। जिनकी २०२० में मृत्यु हो गई थी।

 प्रारंभिक जीवन 
सुनीता लिन पांड्या विलियम्स का जन्म 19 सितम्बर 1965 को अमेरिका के ओहियो राज्य में यूक्लिड नगर (स्थित क्लीवलैंड) में हुआ था। मैसाचुसेट्स से हाई स्कूल पास करने के बाद 1987 में उन्होंने संयुक्त राष्ट्र की नौसैनिक अकादमी से फिजिकल साइन्स में बीएस (स्नातक उपाधि) की परीक्षा उत्तीर्ण की। तत्पश्चात 1995 में उन्होंने फ़्लोरिडा इंस्टिट्यूट ऑफ़ टैक्नोलॉजी से इंजीनियरिंग मैनेजमेंट में एम.एस. की उपाधि हासिल की। उनके पिता डॉ॰ दीपक एन. पांड्या एक जाने-माने तंत्रिका विज्ञानी (एम.डी) हैं, जिनका संबंध भारत के गुजरात राज्य से हैं। उनकी माँ बॉनी जालोकर पांड्या स्लोवेनिया की हैं। उनका एक बड़ा भाई जय थॉमस पांड्या और एक बड़ी बहन डायना एन, पांड्या है।  पिता 1958 में अहमदाबाद से अमेरिका के बोस्टन में आकर बस गए थे। हालाँकि बच्चे अपने दादा-दादी, ढेर सारे चाचा-चाची और चचेरे भाई-बहनों को छो़ड़ कर ज्यादा खुश नहीं थे, लेकिन परिवार ने पिता दीपक को उनके चिकित्सा पेशे में प्रोत्साहित किया।     '     , ,  26, 2013         1 ,द टाइम्स ऑफ़ इण्डिया ,  31, 2013

 करियर 
जून 1998 में उनका अमेरिका की अंतरिक्ष एजेंसी नासा में चयन हुआ और प्रशिक्षण शुरू हुआ। सुनीता भारतीय मूल की दूसरी महिला हैं जो अमरीका के अंतरिक्ष मिशन पर गईं। सुनीता विलियम्स ने सितंबर  अक्टूबर 2007 में भारत का दौरा भी किया। जून, 1998 से नासा से जुड़ी सुनीता ने अभी तक कुल 30 अलग-अलग अंतरिक्ष यानों में 2770 उड़ानें भरी हैं। साथ ही सुनीता सोसाइटी ऑफ एक्सपेरिमेंटल टेस्ट पायलेट्स, सोसाइटी ऑफ फ्लाइट टेस्ट इंजीनियर्स और अमेरिकी हैलिकॉप्टर एसोसिएशन जैसी संस्थाओं से भी जुड़ी हुई हैं।

 व्यक्तिगत जीवन 
उनका विवाह माइकल जे. विलियम्स से हुआ।वे सुनीता पंड्या के सहपाठी रह चुके है। 

वे नौसेना पोत चालक, हेलीकाप्टर पायलट, परीक्षण पायलट, पेशेवर नौसैनिक, गोताखोर, तैराक, धर्मार्थ धन जुटाने वाली, पशु-प्रेमी, मैराथन धावक और अब अंतरिक्ष यात्री एवं विश्व-कीर्तिमान धारक हैं। उन्होने एक साधारण व्यक्तित्व से ऊपर उठकर अपनी असाधारण संभाव्यता को पहचाना और कड़ी मेहनत तथा आत्मविश्वास के बल पर उसका भरपूर उपयोग किया। :     ,   ,  12, 2010

 सम्मान और पुरस्कार 
उन्हें सन २००८ में भारत सरकार द्वारा विज्ञान एवं अभियांत्रिकी के क्षेत्र में पद्म भूषण से सम्मानित किया था। इसके अलावा उन्हें नेवी कमेंडेशन मेडल (2), नेवी एंड मैरीन कॉर्प एचीवमेंट मेडल, ह्यूमैनिटेरियन सर्विस मेडल जैसे कई सम्मानों से सम्मानित किया जा चुका है।

इन्हें भी देखें
 स्कॉट केली
 कल्पना चावला
 एडगर मिशेल
 नील आर्मस्ट्रांग
 राकेश शर्मा

 सन्दर्भ 
 
 बाहरी कड़ियाँ

सुनीता विलियम्स की जीवनी, नासा फ़रवरी 2008
निराली पत्रिका: कामकाजी महिला: सुनीता विलियम्स नवंबर 2004

श्रेणी:२००८ पद्म भूषण
श्रेणी:अंतरिक्षयात्री
श्रेणी:भारतीय अमेरिकी
श्रेणी:अमेरिका के अंतरिक्षयात्री
श्रेणी:भारत के अंतरिक्षयात्री
श्रेणी:1965 में जन्मे लोग
सुनीता सिंह ()सुनीता कनोजिया (जन्म; २२ फ़रवरी १९८४ ,अमृतसर ,पंजाब ,भारत) एक पूर्व भारतीय महिला क्रिकेट खिलाड़ी है। सुनीता भारतीय टीम के लिए टेस्ट और एक दिवसीय अंतर्राष्ट्रीय मैच खेला करती थी। इन्होंने भारत के लिए कुल दो टेस्ट और १८ एक दिवसीय अंतर्राष्ट्रीय मैच खेले थे।

इन्हें भी देखें
 भारतीय महिला एक दिवसीय अंतर्राष्ट्रीय क्रिकेटर

सन्दर्भ

श्रेणी:जीवित लोग
श्रेणी:1974 में जन्मे लोग
श्रेणी:भारतीय महिला क्रिकेट खिलाड़ी
श्रेणी:भारतीय महिला एक दिवसीय अंतर्राष्ट्रीय क्रिकेट खिलाड़ी
श्रेणी:भारतीय महिला टेस्ट क्रिकेट खिलाड़ी
श्रेणी:पंजाब के लोग
श्रेणी:२००० महिला क्रिकेट विश्व कप में खेलने वाली भारतीय खिलाड़ी
सुनीता सिंह गाजीपुर जिले की जमानिया विधान सभा से उत्तर प्रदेश विधान सभा की सदस्य है । उनका जन्म झारखंड राज्य के चतरा जिले मे हुआ था । उनका विवाह गाजीपुर जिले के गहमर निवासी परीक्षित सिंह से हुआ था । वह भारतीय जनता पार्टी की राजनीतिज्ञ है ।

श्रेणी:ग़ाज़ीपुर ज़िले के लोग
सुनीता 1927 में रचित मगही भाषा का पहला उपन्यास है।रासबिहारी पांडेय, मगही साहित्य व साहित्यकार, लोकसाहित्य संगम, 1976 इसकी रचना नवादा (बिहार) के मोख्तार बाबू जयनाथ पति  ,      ,  , 2003,  252  ने की थी। उपन्यास की कथावस्तु सामाजिक रूढ़ि बेमेल विवाह और उसका नकार है।मगही साहित्य का इतिहास, मगही अकादमी, 1998 सामाजिक वर्जना को तोड़ने और अंतरजातीय विवाह संबंध की वकालत करने वाले नायिका केन्द्रित इस उपन्यास को प्रकाशन के बाद समाज के उच्च जातियों का जबरदस्त विरोध का सामना करना पड़ा था।मुख बंध, फूल बहादुर, दूसरा संस्करण, 1974 वर्तमान में इस उपन्यास की एक भी प्रति उपलब्ध नहीं है।

उपन्यास की कथावस्तु
सुनीता 1930 के दशक में लिखा गया एक सामाजिक और क्रांतिकारी उपन्यास है। उपन्यास की नायिका सुनीता एक उच्च जाति वाले एक सभ्रांत परिवार की लड़की है। परिवार वाले उसका विवाह एक जाति-समाज के एक धनी लेकिन वृद्ध व्यक्ति से कर देते हैं। सुनीता इस अनमेल विवाह को पसंद नहीं करती है। बचपन से ही उसका लगाव गांव के एक निम्न जाति के लड़के के साथ रहता है जो युवावस्था में आपसी प्रेम में परिणत हो चुका है। वह परिवार-समाज द्वारा की गई शादी का बंधन तोड़कर अपने निम्न जातीय प्रेमी के चली जाती है। सुनीता का यह कदम उसके परिवार-समाज को बर्दाश्त नहीं होता है। उसके बिरादरी वाले कचहरी में मुकदमा दायर कर सुनीता और उसके प्रेमी को दंडित कराना चाहते हैं। सुनीता इस सामाजिक और कानूनी हमले का प्रतिवाद करती है। बड़ी बहादुरी से वह समाज और मुकदमे का सामना करती है और अंततः विजयी होती है। 

उपन्यास की आलोचना
सुनीता उपन्यास पर पहली परिचयात्मक समीक्षा सुप्रसिद्ध भाषाविद् सुनीति कुमार चटर्जी ने लिखी है। अप्रैल 1928 के द मॉडर्न रिव्यू में वे लिखते हैं, दक्षिण बिहार की मगही भाषा में अपनी तरह का यह पहला प्रकाशन है जिसके द्वारा हमारे समक्ष एक भयावह सामाजिक बुराई का उद्घाटन होता है। मगही समाज के जिन कुछ पहलुओं की तस्वीर इस कहानी में चित्रित की गई है, निःसंदेह वे अत्यंत विश्वनीय हैं, लेकिन इसमें चरित्रों का बहुत अधिक विकास नहीं हो सका है। यह एक छोटा-सा काम है परंतु प्राथमिक तौर पर भाषाई दृष्टि से बेशकीमती है। ...एक कृति के रूप में इस मौजूदा प्रयास को आने वाले दिनों में भारतीय भाषा और सामाजिक नृवंशविज्ञान के छात्रा निश्चित रूप से याद करेंगे क्योंकि इसमें भाषाई और सामाजिक तथ्यों का संग्रहण है।द मॉडर्न रिव्यू, अंक 43, अप्रैल 1928, कलकत्ता विश्वविद्यालय, कलकत्ता, पृष्ठ 430

इन्हें भी देखें
 जयनाथ पति
 फूल बहादुर : मगही का पहला उपलब्ध उपन्यास
 खाँटी किकटिया : मगही का नवीनतम उपन्यास
 मगही साहित्यकार

सन्दर्भ

श्रेणी:भारतीय साहित्य
श्रेणी:भारतीय उपन्यास
श्रेणी:मगही उपन्यास
1935 में जैनेंद्र कुमार के दूसरे उपन्यास 'सुनीता' का प्रकाशन हुआ। आरंभ में इसका दो तिहाई अंश चित्रपट में प्रकाशित हुआ था। गुजराती की एक पत्रिका में यह धारावाहिक रूप से अनूदित भी हुआ। 'सुनीता' और जैनेंद्र की पूर्वप्रकाशित औपन्यासिक कृति 'परख' के कथानक में दृष्टिकोणगत बहुत कुछ समानता है। इस उपन्यास की कमियाँ भी स्पष्ट है। इसके पात्र-पात्रियों के व्यवहार और प्रतिक्रियाएँ निरुद्देश्य एवं अप्रत्याशित लगती हैं। अप्रत्याशित व्यवहार प्रदर्शन की भावना के कारण ही उपन्यास में क्षीण स्थल आए हैं। उपन्यासकार का पहेली बुझाने का आग्रह कृति में हलकापन ला देता है, परंतु कहीं-कहीं उपन्यास के चरित्र अपनी सीमाओं का अतिक्रमण करके अतिशय उच्चता का परिचय देते हैं। जैनेंद्र का अटपटी कथा शैली इस उपन्यास में सहजता, स्वाभाविकता से युक्त प्रतीत होती है। 

इस दृष्टि से 'सुनीता' को जैनेंद्र की सर्वश्रेष्ठ औपन्यासिक कृति कहा जा सकता है। उपन्यास के प्रभावशाली वातावरण और सप्राण चरित्रों के बीच पात्र चकित-सा रह जाता है। जैनेंद्र की सूक्ष्म मनोवैज्ञानिक दृष्टि और सशक्त वातावरण का चित्रण पाठक पर अमिट प्रभाव डालता है। 'सुनीता' के कथा-चक्र की सबसे भारी घटना निर्जन वन में अर्धरात्रि के समय उपन्यास की प्रधान पात्री सुनीता का हरि प्रसन्न के सामने निर्वसना हो जाना है। परंतु 'सुनीता' के चरित्रों की मानसिक अस्थिरता को देखते हुए इस घटना को बहुत अधिक महत्व नहीं देना चाहिए। इसके आधार पर जैनेंद्र पर नग्नवादिता के आरोप अनौचित्यपूर्ण हैं।

 पात्र 
 सुनीता
 श्रीकान्त-सुनीता का पति
 हरिप्रसन्न-श्रीकान्त का मित्र
 सत्या-सुनीता की छोटी बहन
 माधवी-सत्या की बड़ी बहन

 संदर्भ 

श्रेणी:जैनेंद्र कुमार
श्रेणी:पुस्तकें
सुनीति चौधुरी ( २२ मई १९१७) भारत की एक क्रान्तिकारी नारी थीं। भारत के स्वतंत्रता संग्राम में १४ वर्ष की अल्पायु में उन्होने अपनी सखी शान्ति घोष के साथ मिलकर एक अत्याचारी ब्रिटिश मजिस्ट्रेट की हत्या की थी। सुनीति उस समय के प्रसिद्ध दीपाली संघ की सदस्या थीं। 

बात २४ दिसम्बर १९३१ की है। त्रिपुरा के फैजुन्निसा बालिका विद्यालय की दो छात्राओं कुमारी शांति घोष और कुमारी सुनीति चौधरी ने मजिस्ट्रेट बी जी स्टीवेंसन से मिलने की अनुमति मांगी। कारण पूछने पर उन्होंने उत्तर दिया की वो लड़कियों की तैराकी प्रतियोगिता के सन्दर्भ में उनसे कुछ बात करना चाहती हैं। मजिस्ट्रेट के कमरे में पंहुचते ही उन्होंने गोली चला दी। उन वीरांगनाओं का निशाना अचूक था, स्टीवेंसन वहीं मर गया। दोनों वीर बालाएं गिरफ्तार कर ली गयीं। २७ फ़रवरी १९३२ को उन्हें आमरण काला पानी का दंड हुआ। सत्तावनी क्रांति के बाद यह पहली घटना थी जिसमे किसी महिला ने राजनीतिक हत्या की।

सन्दर्भ

इन्हें भी देखें
शान्ति घोष

श्रेणी:भारतीय स्वतंत्रता सेनानी
श्रेणी:क्रान्तिकारी महिलाएँ
सुनीती सोलोमन (१९३९ - २८ जुलाई २०१५) एक भारतीय चिकित्सक है। १९८५ में चेन्नई में पहले भारतीय एड्स के मामलों का निदान करने के बाद माइक्रोसिबोलॉजिस्ट ने भारत में एड्स अनुसंधान और रोकथाम का बीड़ा उठाया था।  उन्होंने चेन्नई में एड्स अनुसंधान और शिक्षा के लिए वाई आर गायतोंडे सेंटर की स्थापना की।  भारतीय सरकार ने उसे राष्ट्रीय महिला जैव वैज्ञानिक पुरस्कार से सम्मानित किया। २५ जनवरी २०१७ को, भारत सरकार ने औषधि के प्रति उनके योगदान के लिए "पद्म श्री" पुरस्कार से सम्मानित किया। 

जीवनी
वह चेन्नई के चमड़े के व्यापारियों के एक महाराष्ट्रीयन हिंदू परिवार में पैदा हुए थी। २००९ की साक्षात्कार में उसने कहा कि वह वैक्सीन के लिए अपने घर में वार्षिक स्वास्थ्य अधिकारी से मिलने वाली दवाओं में रुचि लेती हैं। उसने मद्रास मेडिकल कॉलेज में चिकित्सक का अध्ययन किया। सुलैमान ने किंग्स कॉलेज हॉस्पिटल, लंदन में एक कनिष्ठ चिकित्सक के रूप में काम किया था। फिर वह भारत मे मद्रास मेडिकल कॉलेज में एक सूक्ष्म जीवविज्ञान के रूप में काम किया। 

पुरस्कार
 २००१ में, राज्य द्वारा मेडिकल विश्वविद्यालय चलाने के द्वारा एचआईवी  एड्स पर अग्रणी काम के लिए पुरस्कार।
 २००५ में तमिलनाडु राज्य एड्स नियंत्रण सोसाइटी द्वारा एचआईवी पर काम करने के लिए लाइफटाइम अचीवमेंट पुरस्कार
 २००६ में, ब्राउन यूनिवर्सिटी, यूएसए द्वारा डीएमएस (ऑनोरिस क्यूसा)
 २००९ में, विज्ञान और प्रौद्योगिकी के भारतीय मंत्रालय द्वारा 'राष्ट्रीय महिला जैव वैज्ञानिक पुरस्कार'।
 २०१० में, नेशनल एकेडमी ऑफ मेडिकल साइंसेज की फैलोशिप
 २०१२ में, चेन्नई में डॉ। एमजीआर मेडिकल यूनिवर्सिटी द्वारा 'एचआईवी  एड्स पर सेवा के लिए जीवन भर उपलब्धि पुरस्कार'।
 २०१७ में भारत सरकार ने दवा के क्षेत्र में अपनी विशिष्ट सेवा के लिए "पद्म श्री" पुरस्कार (मरणोपरांत)

सन्दर्भ

श्रेणी:विज्ञान में महिलाएं
श्रेणी:भारतीय महिला चिकित्सक
श्रेणी:भारतीय महिला
श्रेणी:चिकित्सक
श्रेणी:भारतीय चिकित्सक
सुनीती, घाट तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है। 
200उत्तराखण्ड के जिले

 बाहरी कड़ियाँ 
 उत्तराखण्ड - भारत सरकार के आधिकारिक पोर्टल पर
 उत्तराखण्ड सरकार का आधिकारिक जालपृष्ठ 
 उत्तराखण्ड (उत्तराखण्ड के बारे में विस्तृत एवं प्रामाणिक जानकारी)

सुनीती, घाट तहसील
सुनीती, घाट तहसील
सुनील अंबवानी एक भारतीय न्यायाधीश है। वे वर्तमान में राजस्थान उच्च न्यायालय के मुख्य न्यायाधीश है। पूर्व में इलाहाबाद उच्च न्यायालय के न्यायाधीश थे।
 सन्दर्भ 

 बाहरी कड़ियाँ
श्रेणी:राजस्थान उच्च न्यायालय के मुख्य न्यायाधीश
श्रेणी:राजस्थान उच्च न्यायालय के न्यायाधीश
सुनील अग्निहोत्री एक फिल्म निर्माता व निर्देशक है।

धारावाहिक व फिल्में
फिल्में
 वर्ष  फिल्म  श्रेय  नोट्स 1994  जय किशन  निर्देशक 

धारावाहिक
 वर्ष  धारावाहिक  श्रेय  नोट्स 2007  चंद्रमुखी  निर्देशकनिर्माता   2009  ब्लैक  निर्देशकनिर्माता  2011  कहानी चंद्रकांता की  निर्देशकनिर्माता 

 सन्दर्भ 

 बाहरी कड़ियाँ 
इंटरनेट मूवी डेटाबेस

श्रेणी:निर्देशक
श्रेणी:निर्माता
श्रेणी:जीवित लोग